CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS DE SELECTIVITAT. CURS 2020/2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/12327)
  + [Valencià](/va/acuerdo/12913)






Selector de idioma

Leer

* [Español](/es/acuerdo/12471)
* [Valencià](/va/acuerdo/12789)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS DE SELECTIVITAT. CURS 2020/2021[Butlletí Oficial Universitat d'Alacant](/ca/Publicacion)
==============================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS DE SELECTIVITAT. CURS 2020/2021

Data d'aprovació
:   30/04/2021

Data de publicació
:   04/05/2021

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/12036)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/12393)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/12746)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS DE SELECTIVITAT. CURS 2020/2021&url=https://www.boua.ua.es/va/acuerdo/12518)

**Títol:** CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS DE SELECTIVITAT. CURS 2020/2021

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** divendres, 30 d'abril de 2021

CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS

SELECTIVITAT CURS 2020/2021

Amb vista a la celebració de les Proves d'Accés a la Universitat a través de la Selectivitat, es posa en coneixement de les persones interessades que vulguen participar-hi que ho hauran de sol·licitar a través de l'aplicació e-Administració del Campus Virtual de la Universitat d'Alacant (UACloud).

El calendari en el qual haurà d'estar present tot el personal seleccionat és el següent:

Tribunals de la convocatòria de juny (11 tribunals: 9 amb seu al campus de Sant Vicent i 2 amb seu a Alcoi):

- 8, 9, i 10 de juny (de 7.30 a 19.30 h aprox.): celebració de les proves

- 17 de juny (de 9 a 17 h aprox.): introducció de les notes

- 29 de juny (de 10 a 17 hores aprox.): resolució de les reclamacions

Tribunals de la convocatòria de juliol (4 tribunals: 3 amb seu al campus de Sant Vicent i 1 amb seu a Alcoi):

- 6, 7, i 8 de juliol (de 7.30 a 19.30 h aprox.): celebració de les proves

- 13 de juliol (de 9 a 17 h aprox.): introducció de les notes

- 21 de juliol (de 10 a 17 hores aprox.): resolució de les reclamacions

SOL·LICITUDS/TERMINI

- Les sol·licituds es realitzaran través de l'aplicació e-Administració del Campus Virtual de la Universitat d'Alacant (UACloud) en el termini de 7 dies hàbils comptadors a partir de l'endemà de la publicació d'aquesta convocatòria en el Butlletí Oficial de la Universitat d'Alacant (BOUA).

Una vegada dins de l'aplicació e-Administració s'haurà de seleccionar:

* Tràmits
* + Laborals
    - Sol·licitud de suport del PAS

- S'haurà d'emplenar una sol·licitud per cadascuna de les convocatòries que se sol·licite (juny i juliol) i per a cadascuna de les seus (Alacant i Alcoi).

- Per a poder ser admès o admesa en aquesta convocatòria serà requisit indispensable el vist-i-plau del/de la superior jeràrquic/a respecte de l'absència del personal comissionat durant els dies referits amb vista al desenvolupament de l'activitat dels serveis. Per a fer-ho, s'haurà d'indicar en l'apartat corresponent del formulari de sol·licitud l'adreça de correu electrònic d'eixa persona.

- La no recepció del vist-i-plau abans de la confecció de la llista provisional d'aspirants admesos/es i exclosos/es implicarà l'exclusió de la persona, que es podrà esmenar durant el termini de reclamacions que s'establisca.

- En cas de falta de sol·licitants de les categories d'auxiliar de serveis, auxiliar de serveis bibliogràfics i coordinador/a de serveis o de les de gestor/a i secretari/ària de càrrec, el personal de la resta de categories que puguen participar-hi podran expressar en l'apartat establit a aquest efecte en la sol·licitud la disposició per a realitzar les funcions de les categories anteriorment esmentades, sempre que no hagen sigut seleccionats/des per a les funcions corresponents a la seua categoria i seguint els mateixos criteris de selecció establits en aquesta convocatòria.

REQUISITS

Podran sol·licitar participar-hi tots els membres de la plantilla del personal d'administració i serveis de la Universitat d'Alacant, excepte aquelles persones que ocupen un lloc el complement específic de les quals siga 45 o superior, i tindran prioritat tant en l'adjudicació dels tribunals com en l'ordre de la llista de suplents el personal que ocupe llocs de gestor/a, secretari/ària de càrrec, auxiliar de serveis, auxiliar de serveis bibliogràfics i coordinador/a de serveis.

RETRIBUCIONS:

- Personal que realitze funcions de gestor/a o secretari/ària de càrrec: 225,98 € + 0,71 € per alumne/a.

- Personal que realitze funcions d'auxiliar de serveis, auxiliar de serveis bibliogràfics o coordinador/a de serveis: 180,71 €.

JORNADA DE TREBALL

La jornada de treball s'adequarà a la celebració de les proves i al treball administratiu que el desenvolupament d'aquestes requerisca. El Servei de Personal tramitarà les oportunes comissions de servei corresponents als dies en què el personal faça aquest treball administratiu.

SELECCIÓ

Se seleccionarà per a cada convocatòria (juny i juliol) una persona per a ocupar llocs de gestor/a o secretari/ària de càrrec per cadascun dels tribunals, i una persona per a ocupar llocs d'auxiliar de serveis, auxiliar de serveis bibliogràfics o coordinador/a de serveis per cadascun dels tribunals amb seu en la Universitat d'Alacant. Si hi haguera més sol·licituds que tribunals, es procedirà a l'aplicació de l'oportú procés de selecció, i es considerarà preferent, a més d'allò que s'estableix en l'apartat Requisits:

- Per als tribunals de juny: les sol·licituds del personal que no haja actuat durant els últims cinc anys en les convocatòries de Selectivitat o que no se'ls haja adjudicat un tribunal en la convocatòria per a l'accés a majors de 25 i 45 anys per al curs 2020/2021.

- Per als tribunals de juliol: les sol·licituds del personal que no haja actuat durant els últims cinc anys en les convocatòries de Selectivitat o que no se'ls haja adjudicat un tribunal en la convocatòria per a l'accés a majors de 25 i 45 anys per al curs 2020/2021 o que no se li haja adjudicat un tribunal de juny en aquesta convocatòria.

En cas d'empat, l'adjudicació es resoldrà mitjançant sorteig.

Només s'adjudicarà una persona per unitat, excepte per als llocs de treball següents en què s'atendrà la subunitat:

- SIBID

- Consergeries que, encara que pertanyen a la mateixa unitat, tinguen coordinador/a o de serveis diferents

- Vicerectorat d'Estudis, Qualitat i Llengües

- Seus Universitàries

- Secretaria General

- Departaments

L'actuació del personal suplent també estarà condicionada al fet que no actue cap titular de la mateixa unitat.

El criteri d'unitat o subunitat no s'aplicarà en el cas de les persones alliberades sindicalment a temps complet.

Per part del Secretariat d'Accés s'adscriurà el personal seleccionat a cadascun dels tribunals.

La continuïtat en el procés de selecció quedarà condicionada al fet que, durant el calendari d'actuació dels tribunals, el personal seleccionat continue sent membre de la plantilla del personal d'administració i serveis de la Universitat d'Alacant i ocupe el mateix lloc de treball pel qual va ser seleccionat i en la mateixa unitat. En el cas que es produïra un canvi d'unitat de destinació, l'actuació del personal seleccionat quedarà condicionada al fet que no haguera sigut seleccionada una altra persona de la mateixa unitat.

D'acord amb el que s'estableix en el paràgraf anterior, si durant el calendari d'actuació dels tribunals el personal seleccionat deixara de complir algun dels requisits per a poder actuar, haurà de comunicar-ho a la Unitat d'Accés per a fer la substitució.

RENÚNCIES

S'estableix un termini de 3 dies hàbils comptador des de l'endemà de la publicació del resultat de la selecció per a presentar les renúncies, que es dirigiran a la Unitat d'Accés i es presentaran a través de la instància genèrica disponible en e-Administració d'UACloud Campus Virtual. Una vegada finalitzat, les renúncies no seran acceptades, excepte causa de força major.

NOTIFICACIONS AL PERSONAL ASPIRANT

Tots els actes que deriven d'aquesta convocatòria que requerisquen publicació, incloent-hi la llista de personal admès i exclòs, el resultat de la selecció i els recursos en via administrativa, com també la resta d'informació referida a aquesta convocatòria, a l'efecte de notificació es realitzaran en la pàgina web del Servei de Selecció i Formació següent: <https://ssyf.ua.es/va/seleccionpas/otras-convocatorias/actual/altres-convocatories.html>, que substitueix la notificació a les persones interessades i té els mateixos efectes.

Així mateix, quan haja de fer-se una notificació individual, es tindrà en compte allò que estableix el Reglament de notificació electrònica de la Universitat d'Alacant, aprovat pel Consell de Govern el 26 d'octubre del 2016 (BOUA de 28/10/2016).

OBSERVACIONS

Per als dubtes o les consultes que es puguen plantejar relacionats amb l'actuació del personal seleccionat en els treballs de suport als tribunals, les persones interessades poden dirigir-se al Negociat d'Accés del Servei d'Alumnat en les extensions 3049 o 3851 o a través de l'adreça de correu electrònic: [ojilc@mi.ab](mailto:ikmor@km.ch).

Alacant, 30 d'abril de 2021

El gerent

P.A. La vicegerent de Recursos Humans i Organització

Yolanda Gil Barranco





[Carretera Sant Vicent del Raspeig s/n  
03671 Sant Vicent del Raspeig - Alacant  
 Tel. 73 584 6051 - Fax 84 642 4900](https://www.google.es/maps/@36.804865,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12599&trk=tyah&trkInfo=tarId%5C4843207803107%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)